РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 17

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на  03 юли 2019 г.  

Днес, 03 юли 2019 г. от 14,00 часа, се проведе заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА 
БОРЯНА ДИМИТРОВА -отсъства  
ДРАГОМИР КОЯДЖИКОВ   
КРАСИМИР ШЕКЕРДЖИЕВ 

От администрацията на Висшия съдебен съвет присъстват: Румен Митев, началник отдел „Статистически анализ и обработка на данни“ и  Ирена Гинчева, старши експерт - отдел „Статистически анализ и обработка на данни“.  
  
Заседанието на Комисията протече при следния дневен ред:

1.	Анализ на нарушенията на Правилника за администрацията в съдилищата по отношение на правилата за образуване и водене на делата в съдилищата, констатирани в актове от извършени проверки от Инспектората към Висшия съдебен съвет за периода 01.01.2016 г. - 31.12.2018 г.
2.	Извлечение от протокол № 20/03.06.2019 г., т. Р-8 на Комисия по атестирането и конкурсите към Съдийската колегия на Висшия съдебен съвет.  
3.	Предложения за оптимизиране структурата и дейността на военните съдилища.

По дневния ред: 

1.ОТНОСНО: Анализ на нарушенията на Правилника за администрацията в съдилищата по отношение на правилата за образуване и водене на делата в съдилищата, констатирани в актове от извършени проверки от Инспектората към Висшия съдебен съвет за периода 01.01.2016 г. - 31.12.2018 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
                                   Р Е Ш И:
1.1.	Внася Анализ на нарушенията на Правилника за администрацията в съдилищата по отношение на правилата за образуване и водене на делата в съдилищата, констатирани в актове от извършени проверки от Инспектората към Висшия съдебен съвет за периода 01.01.2016 г. - 31.12.2018 г., в заседание на Съдийската колегия на Висшия съдебен съвет на 09 юли 2019 за обсъждане.
1.2.	Предлага на Съдийската колегия на ВСС да приеме следните
решения:
                                                                                                                          
                                                                                                  ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1. Приема Анализ на нарушенията на Правилника за администрацията в съдилищата по отношение на правилата за образуване и водене на делата в съдилищата, констатирани в актове от извършени проверки от Инспектората към Висшия съдебен съвет за периода 01.01.2016 г. - 31.12.2018 г
2.  Възлага на Инспектората към Висшия съдебен съвет,  на основание чл. 54, ал. 1, т. 2 и т. 5 от ЗСВ, при всички последващи проверки  в съдилищата да проверява организацията по образуването на делата при строго спазване на разпоредбата на чл. 80 от Правилника за администрацията в съдилищата,  с оглед влиянието върху натовареността и статистическите данни на  съответния орган.
3. Изпраща решението и анализа по т. 1 на главния инспектор на Инспектората към Висшия съдебен съвет, за сведение. 

Мотиви: Комисията намира, че доколкото от приетия Анализ на нарушенията на Правилника за администрацията в съдилищата по отношение е видно, че извършените от ИВСС проверки в периода 01.01.2016г.-31.12.2018г. не са имали за предмет установяване на спазването на разпоредбата на чл.80 ПАС с оглед не само евентуални нарушения, но и противоречива практика при образуването на различните видове дела с оглед статистическите данни за натовареността и ефекта на тези нарушения на буквата и духа на цитираната разпоредба, е целесъобразно да се възложи на ИВСС, на основание чл.54 ал.1 т.3 ЗСВ, при всички последващи проверки да осъществява контрол в тази връзка и да сигнализира органите по чл.54 ал.1 т.5 ЗСВ при евентуални нарушения. Събраната информация ще е необходима за създаване на единни стандарти при образуването на делата и влиянието на този процес върху данните за натовареността, които следва да бъдат максимално обективни и законосъобразна основа за взимане на обосновани решения във връзка с неравномерната натовареност. 

2. ОТНОСНО: Извлечение от протокол № 20/03.06.2019 г., т. Р-8 на Комисия по атестирането и конкурсите към Съдийската колегия на Висшия съдебен съвет.  

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
                                   Р Е Ш И:
2.1. Приема за сведение изразеното становище в протокол № 20/03.06.2019 г., т. Р-8 на Комисия по атестирането и конкурсите към Съдийската колегия на Висшия съдебен съвет, във връзка с предложението от Даниела Марчева, Боян Новански и Боряна Димитрова за разкриване  на нови длъжности в  Апелативен съд – София, Софийски градски съд, Софийски районен съд, Районен съд – Перник и Районен съд – Ихтиман.  
2.2. Отлага  обсъждането  на предложението за разкриване на 7 (седем) щатни длъжности „съдия“ в Софийски районен съд;  4 (четири) щатни длъжности „съдия“ в Районен съд - Перник и 2 (две) щатни длъжности „съдия“ в Районен съд - Ихтиман за следващо заседание на комисията, с оглед  организираното работно съвещание на членовете на Съдийската колегия, за обсъждане на мерки за справяне с натовареността във високонатоварените районни съдилища, насрочено за 08.07.2019 г. от 13,00 ч.
2.3. Отлага  обсъждането по направеното предложение за разкриване на четири щатни длъжности „младши съдия“ в Софийски градски съд за заседанието на КСКНСС на 16.10.2019 г.
 
Комисията подложи на гласуване предложението  за разкриване на 3 щатни длъжности „съдия“ в  Апелативен съд – София, Гражданско отделение.
При проведеното гласуване с 3 гласа „против“ и 1 глас „за“

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
                                   Р Е Ш И:
2.4. Изразява отрицателно становище по предложението за разкриване на 3 (три) щатни длъжности „съдия“ в  Апелативен съд – София, Гражданско отделение.
2.5.  Внася  Предложение по чл. 30, ал. 5, т. 7 ЗСВ с изх. № 6199/27.05.2019 г. от административния ръководител на Апелативен съд – София, за обсъждане в заседанието на Съдийската колегия на Висшия съдебен съвет на 09 юли 2019 г., със следния проект на решение:

                                                                                                  ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:
1.	Оставя без уважение  искането на административния ръководител – председател на Апелативен съд – София за увеличаване щатната численост с 3 (три) щатни длъжности „съдия“ в  Апелативен съд – София, Гражданско отделение.
2.	 Изпраща решението по т. 1 на административния ръководител – 
председател на Апелативен съд – София, за сведение.

Мотиви: Мнозинството от състава на комисията приема, че не е налице необходимост от увеличаване на щатната численост на САС, тъй като в рамките на съда съществува възможност за вътрешна оптимизация на незаетите щатни длъжности чрез преразпределение с оглед натовареността на отделенията в САС. 

            3. ОТНОСНО: Предложения за оптимизиране структурата и дейността на военните съдилища.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
                                   Р Е Ш И:
3.1.	Отлага  разглеждането на точката за следващо заседание.
ПРЕДСЕДАТЕЛ
					НА КСКНСС:             /п/
							    ДАНИЕЛА МАРЧЕВА